**PRAVILA ZA SODELOVANJE V NAGRADNI IGRI**

**»** Izdajte božičku vašo spletno košarico **«**

1. **člen**

**(Splošne določbe)**

* 1. Ta pravila določajo način izvedbe nagradne igre **“**Izdajte božičku vašo spletno košarico**”** v programu radijske postaje Radio Veseljak.
  2. Izvajalec nagradne igre je RGL, d.o.o., Papirniški trg 17, 1260 Ljubljana - Polje (v nadaljevanju: Izvajalec).
  3. Pokrovitelj nagradne igre je BANKART d.o.o., Robbova ulica 2, 1000 Ljubljana, (v nadaljevanju: Organizator - naročnik).
  4. Pravila in pogoji nagradne igre in dodatne informacije o nagradni igri so javno objavljeni na spletni strani Radia Veseljak, www.veseljak.si.

1. **člen**

**(Trajanje nagradne igre)**

* 1. Nagradna igra traja od vključno **14. 12. 2024** do vključno **20. 12. 2024**, in sicer po spodaj določenih terminih:
* Sodelovanje preko SMS sporočila, na številko 031 666 444 od vključno **14. 12. 2024 do vključno 20. 12. 2024.**

1. **člen**

**(Pogoji sodelovanja)**

* 1. Za sodelovanje v nagradni igri veljajo le omejitve, določene v teh pravilih nagradne igre.
  2. V nagradni igri lahko sodelujejo državljani Republike Slovenije, ki so starejši od 18 let in izpolnjujejo v teh pogojih navedene pogoje sodelovanja. V kolikor se želi k sodelovanju v nagradni igri prijaviti oseba, mlajša od 18 let, mora prijavo za sodelovanje v njenem imenu podati zakoniti zastopnik (starš ali skrbnik), s čimer se šteje, da se zakoniti zastopnik strinja s sodelovanjem mladoletne osebe v nagradni igri in s predmetnimi pravili te nagradne igre. V kolikor prijava za sodelovanje mladoletne osebe ni podana s strani zakonitega zastopnika, je izvajalec/organizator ne upošteva. V kolikor mladoletna oseba poda prijavo sama (bodisi, da lažno prikaže, da je podana s strani zakonitega zastopnika ali lažno izkazuje starost nad 18 let), izvajalec/organizator ne odgovarjata za posledice sodelovanja takšne osebe v nagradni igri. V primeru, da je mladoletnik izžreban za nagrado v skladu s predmetnimi pravili te nagradne igre, mora zakoniti zastopnik mladoletne osebe dodatno podati tudi pisno in podpisano soglasje za prevzem nagrade ter pisno in podpisano soglasje k predmetnim pravilom te nagradne igre. V primeru, da zakoniti zastopnik ne ravna na način, kot je predviden v prejšnjem odstavku, mladoletna oseba ni upravičena do prejema nagrade in se izbor ponovi.
  3. Zaposleni s strani izvajalca ter organizatorja, in njihovi najbližji družinski člani (vključno z zunajzakonskimi partnerji), ne morejo sodelovati v nagradni igri. Vsaka takšna prijava šteje za neveljavno. V nagradni igri ne smejo sodelovati osebe, ki so zaposlene pri organizatorju ali izvajalcu nagradne igre ter osebe, ki so zaposlene pri podjetjih, ki sodelujejo pri izvedbi nagradne igre. Enako velja tudi za njihove ožje družinske člane, in sicer njihove sorodnike do kateregakoli kolena v ravni vrsti ter do četrtega kolena v stranski vrsti, zakonce in osebe v svaštvu do drugega kolena, ne glede na to, ali je zakonska zveza prenehala, oz. osebe, s katero zaposleni živi v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo.
  4. V nagradni igri ni dovoljeno sodelovati pravnim osebam.
  5. Pogoj za sodelovanje v nagradni igri je, da so udeleženci seznanjeni in se strinjajo z vsemi pravili nagradne igre. Šteje se, da s sodelovanjem v nagradni igri udeleženec pristane na vse pogoje in pravila v zvezi z nagradno igro.

1. **člen**

**(Način sodelovanja v nagradni igri)**

* 1. Vsak dan, od **14. 12. 2024** do vključno **20. 12. 2024,** v programu Radia Veseljak poslušalce pozivamo k sodelovanju v nagradni igri.
  2. Udeleženec sodeluje v nagradni igri tako, da **od 14. 12. 2024, do 20. 12. 2024,** pošlje SMS na številko 031 666 444, kjer odgovori na vprašanje: “Izdajte božičku vašo spletno košarico” Zraven pripiše tudi svoje podatke: ime, priimek in naslov.
  3. V petek, **20. 12. 2024,** bomo izmed vseh sodelujočih izžrebali enega glavnega nagrajenca.
  4. Sodelovanje v nagradni igri, pridobitev in prevzem nagrad niso pogojeni z nakupom.
  5. Organizator nagradne igre si pridržuje pravico, da ne podeli nagrade, če se ugotovi, da je uporabnik v igri sodeloval v nasprotju s pravili nagradne igre.

1. **člen**

**(Nagrada in obveznosti)**

* 1. Pokrovitelj bo v okviru te nagradne igre, od **14. 12. 2024** do vključno **20. 12. 2024**, podelil pet (5) nagrad:
* Nakupovalno vrečo in majico
  1. Nagrade niso prenosljive in jih ni mogoče zamenjati za gotovino ali katero koli drugo nagrado.
  2. Žrebanja bodo izvedena v prostorih podjetja izvajalca in ne bodo javna.
  3. Izvajalec bo izžrebanega poslušalca poklical na nagrajenčevo telefonsko številko, z namenom, da ga obvesti o nagradi.
  4. V primeru, da se poslušalec na klic izvajalca ne odzove v času 30 sek oz. je linija zasedena, se izbere in pokliče drugega poslušalca. Povratni klici s strani poslušalca se ne upoštevajo. V tem primeru je nagrajenec naslednji izžrebani.
  5. Nagrajenec je dolžen pustiti svoje osebne podatke (ime in priimek, davčna številka), skupaj z naslovom bivanja. Osebni podatki, skupaj z naslovom in davčno številko so namreč pogoj za prejem nagrade. Vsi pridobljeni podatki se bodo uporabljali skladno z zakonodajo, ki ureja varstvo osebnih podatkov.
  6. Po prejemu popolnih podatkov, navedenih v točki 5.6. pravil nagradne igre, bo organizator nagrajence v roku sedmih (7) delovnih dni obvestil o načinu prevzema nagrade.

1. **Člen**

**(Davčne obveznosti)**

* 1. Skladno z Zakonom o dohodnini ter Zakonom o davčnem postopku je nagrajenec davčni zavezanec in mora nagrajenec za prevzem nagrade izvajalcu in organizatorju obvezno posredovati svojo davčno številko.
  2. Organizator bo od nagrade obračunal in plačal akontacijo davka od osebnih prejemkov v skladu z veljavnimi predpisi. V primeru, da je nagrajenec mladoletna oseba, bo organizator odvedel akontacijo dohodnine za njegovega starša oz.njegovega zakonitega zastopnika. Izžrebancem se po Zakonu o dohodnini bruto vrednost nagrade všteva v davčno osnovo. Organizator nagradne igre bo izračunal akontacijo dohodnine in davčni odtegljaj odtegnil hkrati z obračunom drugega dohodka v skladu z veljavnimi predpisi. Morebitna doplačila dohodnine v skladu z letno dohodninsko odločbo gredo v breme nagrajenca.

1. **člen**

**(Varovanje osebnih podatkov)**

* 1. S sodelovanjem v nagradni igri, kot je to določeno v 4. členu teh pravil, udeleženec nagradne igre izrecno potrjuje, da je v celoti seznanjen s temi pravili nagradne igre in se z njimi strinja. Pravila nagradne igre so obvezujoča za izvajalca in udeležence, ki s sodelovanjem v nagradni igri izrecno soglašajo, da izvajalec njihove osebne podatke uporabi in obdeluje samo za potrebe omenjene nagradne igre. Osebne podatke bo izvajalec obdeloval v skladu z Zakonom o varstvu osebnih podatkov in internimi pravilniki o varstvu osebnih podatkov, sprejetimi pri izvajalcu.
  2. Udeleženec v nagradni igri dovoljuje, tako izvajalcu in organizatorju, kot upravljalcema zbiranje, obdelovanje in hranjenje posredovanih osebnih podatkov, skladno z zakonodajo, ki ureja varstvo osebnih podatkov.
  3. Izvajalec in organizator se zavezujeta, da podatkov ne bosta posredovala tretjim osebam. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi.
  4. Nagrajenec izrecno soglaša, da v zvezi z nagradno igro dovoljuje objavo svojega imena in priimka v programu Radia Veseljak, njegovo fotografiranje in snemanje v promocijske aktivnosti izvajalca in organizatorja, kot tudi uporabo vseh fotografij, posnetkov, in podatkov za promocijske aktivnosti v radijskem programu, na spletnih straneh, družabnih medijih, vseh drugih medijih in lastnih promocijskih materialih.
  5. Nagrajenec se strinja z obdelavo osebnih podatkov za namen izvedbe nagradne igre za kar od izvajalca in organizatorja, ne bo zahteval plačila ali odškodnine.
  6. Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov z obvestilom, ki ga posreduje na e-poštni naslov program@veseljak.si. Izvajalec bo v primeru preklica soglasja iz tega odstavka zagotovil izbris osebnih podatkov iz baze najkasneje v 15 dneh od prejema preklica.

1. **člen**

**(Pravila sodelovanja udeležencev, povezanih s studiem)**

* 1. Udeleženci nagradne igre, ki so v živo povezani v programu Radia Veseljak, morajo izpolniti vse pogoje in upoštevati vsa navodila. Radio Veseljak ima pravico, da prekine klic, če se presodi, da se oseba obnaša neprimerno ali v nasprotju s pravili radijskega predvajanja oziroma veljavni zakonodaji in pravilom nagradne igre.
  2. Udeleženci ne smejo reklamirati kateregakoli izdelka ali storitve, ne smejo uporabljati neprimernih besed oziroma preklinjati ali izjaviti česarkoli, kar je bi lahko bilo škodljivo ali žaljivo za katerokoli osebo ali organ.
  3. Udeleženci se strinjajo, da so sami odgovorni za posledice vsega, kar bodo izrekli med sodelovanjem v nagradni igri.

1. **Člen**

**(Izključitev odgovornosti izvajalca in tehničnega izvajalca)**

* 1. Izvajalec ni v nobenem primeru odgovoren za kakršnekoli okvare oziroma tehnično nedelovanje ali motenje delovanja frekvence Radia Veseljak, spletne strani www.veseljak.si uradne Facebook strani Radia Veseljak, uradnega Instagram profila Radia Veseljak, omrežja, telefonskih linij ali komunikacije, niti za prijave, ki so nepopolne, nerazumljive ali niso bile prejete. Takšne prijave se bodo štele za neveljavne.

1. **člen**

**(Reklamacije)**

* 1. Vse morebitne reklamacije v zvezi z nagradno igro ter v zvezi z nagradami, lahko pošljete na elektronski naslov: program@veseljak.si.

1. **člen**

**(Končne določbe)**

* 1. Pogoje nagradne igre je potrebno tolmačiti v skladu s slovensko zakonodajo. Za odnose med izvajalcem in poslušalci, ki niso urejeni s temi splošnimi pogoji, se uporablja veljavna zakonodaja RS.
  2. Izvajalec ima pravico umakniti, spremeniti ali dopolniti pravila sodelovanja v nagradni akciji, ki jo ustvarja.
  3. Pravila nagradne igre so v celoti objavljena na www.veseljak.si.
  4. Ta pravila začnejo veljati in se uporabljajo od 14. 12. 2024 dalje.

Ljubljana, 14. 12. 2024